als_Latn dik_Latn ron_Latn
Një tjetër shkarkim ka ardhur nga ministrat teknikë të Lulzim Bashës.
Vetëm një ditë pasi Ministria e Drejtësisë shkarkoi dhe kallëzoi Drejtorin e Burgjeve në Tropojë, Granit Kurmekal, për veprën penale të përfshirjes në fushatën zgjedhore të një subjekti zgjedhor, Ministria e Financave ka kryer një tjetër largim nga detyra.
Ministrja Helga Vukaj ka shkarkuar nga detyra oficerin e policisë gjyqësore, Kliton Bistri, pasi ka marrë pjesë në fushatë zgjedhore duke shkelur ligjin.
“Ministria e Financave bën me dije shkarkimin nga detyra te specialistit te hetimit tatimor, oficer i Policisë Gjyqësore Kliton Bistri, për pjesëmarrje ne kundërshtim me ligjin dhe urdhrin nr.65/ 2017 të Kryeministrit në fushate elektorale, duke cenuar rëndë figurën e OPGJ dhe standardet zgjedhore”, thuhet në njoftimin e ministrisë./CityNews
als_Latn als_Latn als_Latn als_Latn